HESA Shahed 136

**Shahed 136** arba ***Šached 136*** () – bepilotis orlaivis, sukurtas valstybinės Irano aviacijos įmonės HESA (angl. *Iran Aircraft Manufacturing Industrial Company*). Tai vienkartinis dronas – skraidanti bomba, dėl paprastos konstrukcijos ir mažos kainos naudojamas dideliais kiekiais.

## Techniniai duomenys
Konstrukciškai „Shahed 136“ - „beuodegio lėktuvo“ (delta sparno) tipo lėktuvas be važiuoklės, varomas gale sumontuotu dvitakčiu vidaus degimo varikliu, sukančiu stumiantį sraigtą. Startui naudojama keletą sekundžių veikianti kietojo kuro raketa, kurios pagalba dronas startuoja iš kasetinės starto platformos ir pasiekia propeleriu varomam skrydžiui reikalingą greitį. Orlaivio jėgainei buvo naudojami 0,5 l. darbinio tūrio keturtakčiai vidaus degimo varikliai, MADO MD 550. 2023 m. rudenį Irano valstybinė žiniasklaida pranešė apie reaktyviniu varikliu varomų "Shahed" pasirodymą, o naktį iš 2025 m. rugpjūčio 27 d. į 28 d. buvo atakuotas Kijivas. Pirmuosiuose pranešimuose buvo teigiama, kad šie varikliai galėjo būti Čekijos įmonės PBS () gaminti 395 N traukos reaktyviniai varikliai PBS TJ40-G2, tačiau gamintojas iš karto paneigė tokią galimybę.

Po pakilimo dronas skrenda autonomiškai naudodamasis inercine navigacijos sistema. Skrydžio metu orlaivis yra „kurčias ir aklas“ ir prieš skrydį užprogramuota jo trajektorija nebegali būti koreguojama. Naudojama inercinė navigacijos sistema leidžia jį nukreipti tik į iš anksto žinomą nejudantį taikinį. Dronas neturi dirbtinio intelekto valdomos taikinio aptikimo sistemos. 

Dronas gali pakelti iki 60 kg svorio sprogstamąjį užtaisą, kuriam papratai montuojamas kontaktinis detonatorius.Navigacijai „Shahed 136" naudoja nebrangius civilinius komercinius GPS imtuvus, kuriuos galima įsigyti internetinėse ir fizinėse parduotuvėse daugelyje šalių. Rusijoje šis orlaivis modernizuojamas papildomai sumontuojant trikdžiams atsparesnius GLONASS sistemos GPS imtuvus.
Ore „Shahed 136" gali išbūti kelias valandas. Dronas pasižymi mažu radaro atspindžiu ir nedideliu šiluminiu pėdsaku, dėl ko juos yra sunku aptikti bei numušti naudojant zenitinės gynybos priemones, tokias kaip nuo peties paleidžiamos raketos (MANPADS). Ukrainiečių pilotų teigimu šio drono nefiksuota MiG-29 radaras, spiečiumi skrendančius dronus neįmanoma atakuoti standartiškai su šiuo lėktuvu naudojamomis raketomis R-73, todėl juos galima atakuoti tik naikintuvo kulkosvaidžiu, tačiau dėl mažo „Shahed 136" greičio juos sudėtinga perimti.

Skirtinguose šaltiniuose teigiama, kad „Shahed 136" gamybos sąnaudos siekia nuo 20 tūkst. JAV dolerių iki 50 tūkst. eurų. Dėl nedidelės drono kainos kova su jais naudojant šiuolaikines priešlėktuvinių raketų sistemas yra brangi.

## Techniniai duomenys

## Naudojimas

„Shahed-136" dažnai naudojami dideliais kiekiais – „spiečiais“. Taip kompensuojama „patikimumo ir tikslumo stoka“ ir padidinama galimybė įveikti priešo oro gynybą, tikintis, kad bent dalis bepiločių orlaivių tokiu būdu pasieks savo tikslą.

Į starto vietą dronai dažniausiai gabenami bortiniu sunkvežimiu, laivu ir pan. jau sumontuoti starto platformoje.

### Irano ir jo sąjungininkų operacijose
JAV vyriausybė įtaria, kad „Shahed 136" pirmtakas, pažymėtas numeriu IRN-05, buvo panaudotas 2019 m. išpuolyje prieš Saudo Arabijos naftos versloves Abkaiko (ar. Abqaiq) ir Churaiso (ar. Churais) vietovėse. Antpuolyje dalyvavęs dronas atskrido iš šiaurės.

Taip pat spėjama, kad „Shahed-136" buvo panaudoti 2021 m. Persų įlankos incidente, kurio metu du neidentifikuoti delta formos dronai atakavo tanklaivį *M/V Mercer Street*.

Izraelio dienraštyje *Jerusalem Post* paskelbta informacija, kad 2021 metais hučių sukilėliai naudojo bepiločius orlaivius „Shahed-136" Jemeno Džaufo regione.

2022 m. spalio mėn. Irano islarmo revoliucinės gvardijos pajėgos keliais „Shahed 136" atakavo kurdų sukilėlių bazę.

### Rusijos karinėse operacijose

2022 m. vasarą Rusija invazijos į Ukrainą operacijoms įsigijo keleto modifikacijų Irane gaminamų dronų. Vieni jų – „Shahed 136“ Rusijoje buvo pervadinti „Geran'-2“ (rus. „*герань-2*“, verstina kaip snaputis arba kaip senovinis Irano pavadinimas „Geran'“). Ukrainos teigimu 2022 m. pabaigoje Rusija iš Irano įsigijo 2400 dronų. Iranas ir Rusija oficialiai neigė pardavimą, net paaiškėjus konkretiems faktams.

„Shahed 136“ karinėms operacijoms Rusijos karinės pajėgos pradėjo naudoti 2022 m. rugsėjo 13 d., jų naudojimo faktas užfiksuoitas ir 2022 m. spalio 5 d., kai „Shahed 136“ atakavo taikinius Ukrainos miestuose Zaporižoje ir Odesoje.

Remiantis pranešimais spaudoje, Rusijos ir Irano vyriausybės 2022 m. lapkričio pradžioje susitarė dėl iranietiškų bepiločių orlaivių gamyboje Rusijoje. Atitinkama gamykla buvo atidaryta Elabugos mieste. Teigiama, kad už importuotus 6 000 dronų 2022 m. Rusija aukso lydiniais sumokėjo 1,75 mlrd. JAV dolerių. Rusijoje veikiančiam dronų gamintojui Rusijos vyriausybė 2024 m. mokėjo po 48 000 JAV dolerių, o už importuojamus - po 193 000 JAV dolerių už vienetą, užsakant 6 000 dronų arba po 290 000 JAV dolerių, užsakant 2 000 vnt.

Komentuodamas pirmuosius išpuolius analitinis centras European Council on Foreign Relations akcentavo ne tik realų ginklų efektyvumą ir galimybę terorizuoti gyventojus, bet ir tai, kad tokie išpuoliai visoje šalyje nukreipia Ukrainos oro gynybos sistemų bei karių dėmesį nuo kovos fronte. Nepaisant pirmųjų atakų efektyvumo, jau 2023 m. pavasarį Ukrainos priešlėktuvinės gynybos sistema išmoko sėkmingai atremti tokius antpuolis – Ukrainos karinių oro pajėgų duomenimis, 2023 m. gegužės 8 d. visa 35 bepiločių orlaivių banga buvo sunaikinta nepasiekusi tikslo.

## Operatoriai

; 
* Islamo pasipriešinimo judėjimas Irake
; 
* Islamo revoliucijos gvardijos sausumos pajėgos
* Islamo revoliucijos gvardijos karinės oro pajėgos
; 
;  Hučiai (numanomi)

## Literatūra
* (DE) *[https://www.srf.ch/news/international/angriffe-auf-die-ukraine-kamikaze-drohnen-sind-militaerisch-nutzlos-aber-trotzdem-wirksam Angriffe auf die Ukraine – Kamikaze-Drohnen sind militärisch nutzlos – aber trotzdem wirksam].* 19. Oktober 2022.
* (EN) The Avionist: *[https://theaviationist.com/2022/10/17/shahed-136-kamikaze-drone-photo/ Shahed 136 'Kamikaze' Drone Caught Seconds Before Hitting Target In Ukraine]*, 17 October 2022
* (EN) Tom Balmforth (23 December 2022). „Ukraine’s 'cat and mouse' battle to keep Russian missiles at bay“. *Reuters*.
* (EN) Marc Champion: *[https://www.bloomberg.com/news/features/2022-09-28/russia-s-using-cheap-iranian-drones-to-strike-back-at-ukraine Iran’s Drones Are Cheap, Plentiful and Helping Russia in Ukraine].* Bloomberg L.P., 28. September 2022,
* (EN) Ashish Dangwal: *[https://eurasiantimes.com/hitting-bulls-eye-russia-has-upgraded-iranian-shahed-136-kamikaze/ Russia Has 'Upgraded' Iranian Shahed-136 Kamikaze Drones To Boost Its Lethality & Accuracy – Military Experts].* 19. October 2022
* (EN) Exclusive: U.S. probe of Saudi oil attack shows it came from north – report. In: Reuters. 19. Dezember 2019 (reuters.com)
* (EN) Financial toll on Ukraine of downing drones ‘vastly exceeds Russian costs’. *the Guardian* (19 October 2022).
* (EN) David Hambling: *[https://www.forbes.com/sites/davidhambling/2022/09/28/how-can-ukraine-counter-russias-swarm-drone-offensive/?sh=456ee39449bf How Can Ukraine Counter Russia’s ‘Swarm’ Drone Offensive]?* Forbes, 28. September 2022.
* (DE) Ivo Mijnssen: *[https://www.nzz.ch/international/ukraine-krieg-russlands-kamikaze-drohnen-aus-iran-schlagen-ein-ld.1705201 Russlands neue Kamikaze-Drohnen aus Iran schlagen auf dem Schlachtfeld ein – kriegsentscheidend sind sie kaum].* Neue Zürcher Zeitung, 1. Oktober 2022
* (EN) THOMAS NEWDICK (15 December 2022). „A MiG-29 Pilot’s Inside Account Of The Changing Air War Over Ukraine “, thedrive.com
* (EN) Salvo launch of the Iranian Shahed 136 kamikaze drones during Great Prophet 17 drills, youtube.com
* (EN) Sebastien Roblin: *[https://www.19fortyfive.com/2022/10/irans-shahed-136-kamikaze-drone-everything-you-need-to-know/ Iran’s Shahed-136 Kamikaze Drone: Everything You Need To Know].* // *19FortyFive.* 21. Oktober 2022, abgerufen am 21. October 2022
* (DE) *[https://web.de/magazine/politik/russland-krieg-ukraine/krieg-ukraine-funktionieren-russlands-kamikazedrohnen-37389348 So funktionieren Russlands Kamikazedrohnen – und so kann sich die Ukraine wehren].* 17. Oktober 2022,
* (DE) Staff Writer: *[https://www.militaryfactory.com/aircraft/detail.php?aircraft_id=2520 HESA Shahed-136.]*
* (DE) *[https://www.tagesschau.de/ausland/europa/shahed-drohne-iran-russland-101.html Was die „Shahed“-Drohnen ausmacht].* Tagesschau (ARD), 18. Oktober 2022

## Išnašos